Leijonien matka kohti Slovakian MM-kisoja alkaa ensi viikolla Tanskasta, jossa pelataan ensi viikolla kaksi Nordic Cup -ottelua. Ensimmäisen kerran Suomi ja Tanska kohtaavat Aalborgissa torstaina 11.4. klo 20.00 Suomen aikaa. Toinen peli pelataan lauantaina 13.4. Vojensissa, ottelu alkaa Suomen aikaa klo 16.

Suomi matkustaa Tanskaan seuraavalla kokoonpanolla:

Maalivahdit

Eetu Laurikainen, JYP

Jussi Olkinuora, Pelicans

Puolustajat

Oliwer Kaski, Pelicans

Miika Koivisto, Dynamo Moskova

Otto Leskinen, KalPa

Jarkko Parikka, Ilves

Tarmo Reunanen, Lukko

Tony Sund, Sport

Juuso Vainio, JYP

Hyökkääjät

Marko Anttila, Jokerit

Hannes Björninen, Pelicans

Anrei Hakulinen, KooKoo

Arttu Ilomäki, Lukko

Kaapo Kakko, TPS

Joel Kiviranta, Sport

Eetu Luostarinen, KalPa

Sakari Manninen, Jokerit

Aleksi Mustonen, Pelicans

Joonas Nättinen, Neftehimik Nizhnekamsk

Arttu Ruotsalainen, Ilves

Jere Sallinen, Örebro HK

Veli-Matti Savinainen, Kunlun Red Star

Eemeli Suomi, Ilves

Viikko Tanska-otteluiden jälkeen Suomi kohtaa Rovaniemellä torstaina 18.4. ja Kokkolassa perjantaina 19.4. pelattavissa otteluissa Norjan. Kumpikin ottelu alkaa klo 18. Kummallekin paikkakunnalle on edelleen myynnissä hajapaikkoja, joitakin lippuja saattaa vielä vapautua myyntiin Ticketmasterin myyntikanaviin otteluviikolla.

Kolmas MM-leiriviikko tuo Suomeen vastustajaksi Ruotsin, ottelut pelataan Kouvolassa torstaina 25.4. klo 18 ja Helsingin Hartwall Arenassa perjantaina 27.4. klo 18.30. Pääsyliput otteluihin ovat myynnissä Ticketmasterin myyntikanavissa, VIP-liput Helsingin otteluun myy Starsquad.

Toukokuun ensimmäisellä viikolla pelataan kauden 2018-19 viimeinen EHT-turnaus. Tshekin Brnossa Suomi kohtaa ensin isäntäjoukkue Tshekin torstaina 2.5., lauantain 4.5. ottelussa vastassa on Venäjä ja turnauksen päätöspelissä sunnuntaina 5.5. Ruotsi.

Miesten MM-kisat käynnistyvät perjantaina 10. toukokuuta Slovakian Bratislavassa ja Kosicessa.

Tulevien viikkojen kokoonpanot julkistetaan kunkin leiriviikon päätteeksi, viikko kerrallaan.